**JAVNI POZIV**

za dostavljanje ponuda za konsultantske usluge u programu „ Financijski mehanizam za provedbu Gender akcionog plana Bosne i Hercegovine – FIGAP II “Konsultant/ica za praćenje i provedbu Gender akcionog plana u Kantonu Sarajevo”

**O programu**

FIGAP II Program će biti usmjeren na četiri stuba s ciljem stvaranja poticajnog okruženja, struktura koje obavljaju poslove u skladu sa mandatima, učinkovitih sistema i procesa baziranih na rezultatima, te ojačanih kapaciteta i sastava osoblja (uključujući i praćenje promjena), kako je definirano u FIGAP II Teoriji Promjene. Nadalje, programski pristup je u potpunosti usklađen sa instrumentom UN WOMEN-a za ostvarivanje ravnopravnosti spolova (“Gender Equality Facility”) koji je uspostavljen kako bi se omogućio pristup IPA fondovima u okviru procesa EU integracija u oblasti razvoja kapaciteta i sistema za integriranje načela ravnopravnosti spolova.

Intervencijska logika pojašnjava i međusobno povezuje glavne elemente FIGAP II Programa koji omogućavaju dalje unaprijeđenje praksi uključivanja i promocije načela ravnopravnosti spolova, kroz standardiziran pristup širom javne uprave, kako je definirano u GAP-u BiH.

Krajnji korisnici su žene i muškarci koji su na udaru rodno zasnovane diskriminacije i rodne nejednakosti. Njihova prava, mogućnost izbora i stvarne mogućnosti će biti unaprijeđeni efektnijom provedbom GAP-a BiH kroz jačanje institucionalnih i vaninstitucionalnih kapaciteta, provedbom preuzetih obaveza iz Pekinške deklaracije i Platforme za akciju, obaveza iz CEDAW-a, provedbom preporuka UN-a SC1325 i VE za države članice i druge standarde u procesu EU integracija.

Iz tog razloga vizija FIGAP II je da javne odluke (politike, budžet i pružanje usluga) unaprijede socio-ekonomske uslove za postizanje ravnopravnosti muškaraca i žena, djevojčica i dječaka. Da bi to postigli, potrebno je ostvariti standardiziran pristup integriranja načela ravnopravnosti spolova u BiH kroz provedbu transparentnog, odgovornog, pravednog i inkluzivnog FIGAP II Programa u razdoblju od 2018 do 2021. godine.

**Slijedeći programski ciljevi i rezultati su definirani u sklopu FIGAP II Programa.**

Ciljevi su kako slijedi:

1. Uspostavljene rodno – odgovorne politike u prioritetnim oblastima (rodno zasnovano nasilje, ekonomsko osnaživanje žena, učešće u javnom i političkom životu);
2. Osposobljeni institucionalni mehanizmi i strukture za ravnopravnost spolova  da djeluju  u skladu sa definisanim mandatima;
3. Uspostavljeni efikasni sistemi za podršku uvođenju i primjeni standarda ravnopravnosti spolova;
4. Osposobljeni i održivi stručni kapaciteti u Bosni i Hercegovini za uvođenje, primjenu i promoviranje standarda ravnopravnosti spolova

**Zadaci i odgovornosti konsultanta:**

* izrada izvještaja o provedbi Gender akcionog plana u Kantonu Sarajevo za 2019-2020.
* usmjeravanje organa uprave, organizacija i institucija u Kantonu Sarajevo koje čine Koordinacioni odbor, imenovan od Vlade Kantona Sarajevo, u procesu izrade, provođenja i praćenje GAP na novou kantona;
* prikupljanje, dostavljanje i razmjena informacije koje su neophodne za izradu izvještaja i praćenje implementacije GAPa u Kantonu Sarajevo;
* učestvovanje na radnim sastancima Koorinacionog odbora, sačinjavanju zapisnika i izvještaja o radu za svaki sastanak u fazi realizacije GAP-a Kantona Sarajevo;
* i ostale zadatke koji se ukažu neophodnim u toku pripreme dokumenta koji se dostavlja Vladi Kantona Sarajevo, Komisiji za ravnopravnost spolova Skupštine Kantona Sarajevo;
* sarađuje sa glavnim kordinatorom FIGAP II programa

**Uvjeti anganžmana**

Konsultant/ica će biti angažiran/a na osnovu ugovora o djelu. Anganžman predviđa putovanja unutar Kantona Sarajevo radi održavanja sastanka sa relevantnim institucijama, komisijama i pojedincima. Na ovaj javni poziv se mogu prijaviti konsultanti/ice iz Bosne i Hercegovine. Obračun naknade za pružene usluge će se vršiti na osnovu broja dana anganžmana. Okvirni period angažmana je 21 ekspert-dana u periodu od tri mjeseca.

**Kvalifikacije:**

Univerzitetska diploma fakulteta društvenog smjera

Najmanje 1 godina radnog iskustva u oblasti ravnopravnosti spolova

Relevantno iskustvo u pripremi i realizaciji akcionih planova (GAP)

Aktivno znanje jednog od službenih jezika u Bosni i Hercegovini

**Poželjne:**

Poznavanje pitanja vezanih za ravnopravnost spolova

Poznavanje institucionalnog sisitema Federacije Bosne i Hercegovine, kantona I općina

Iskustvo u organizaciji i vođenju sastanaka

Iskustvo u procesima uspostavljanja sistema za prikopljanje podataka, praćenje stanja i izvještavanje

Izražene komunikacijske i analitičke vještine

Spremnost na timski rad i saradnju sa svim akterima

**Način apliciranja**

Ako ispunjavate gore navedene uvjete potrebno je da prijavu sa Vašim Curriculum Vitae dostaviti e-mailom na adresu protokol@gcfbih.gov.ba;  u roku od 7 dana od dana objavljivanja ovog oglasa sa naznakom „za javni poziv – Konsultant/ica za praćenje i provedbu Gender akcionog plana u Kantonu Sarajevo”.